CELEX: 32010R1065
Language: bg
Date: 2010-11-19 00:00:00
Title: Регламент (ЕС) № 1065/2010 на Комисията от 19 ноември 2010 година относно класирането на някои стоки в Комбинираната номенклатура

20.11.2010   
            
            
               BG
            
            
               Официален вестник на Европейския съюз
            
            
               L 304/7
            
         РЕГЛАМЕНТ (ЕС) № 1065/2010 НА КОМИСИЯТА
   от 19 ноември 2010 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди, че обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, може да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 ноември 2010 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Продуктът се състои от картонена ролка с изработена от отлята пластмаса дръжка (така наречената „лепкава ролка за почистване на текстилни дрехи“).
                  Картонената ролка е покрита с хартия, външната страна на която е самозалепваща се, а вътрешната — покрита със синтетична пластмаса.
                  Картонената ролка със самозалепваща хартия е заменима и е предназначена за еднократна употреба. Тя е обвита в предпазен слой хартия, върху която се съдържа описание на функционирането на продукта.
                  Продуктът е предназначен за почистване на текстилни дрехи от прах, мъх, косми, пърхот и т.н.
               
               
                  9603 90 91
               
               
                  Класирането се определя от Общи правила 1, 4 и 6 за тълкуване на Комбинираната номенклатура и от описанието на кодове по КН 9603, 9603 90 и 9603 90 91.
                  Продуктът, който на пръв поглед не би могло да бъде класиран в нито една определена позиция, е най-близък до четките от позиция 9603. Позиция 9603 включва разнообразни изделия, които се отличават значително едно от друго както в зависимост от използваните материали, така и по форма (вж. също Обяснителните бележки към Хармонизираната номенклатура за позиция 9603).
                  Следователно продуктът трябва да бъде класиран в код по КН 9603 90 91 като „други четки“.